Նիկոլայ Տիմոֆեև-Ռեսովսկի

Նիկոլայ Վլադիմիրովիչ Տիմոֆեև-Ռեսովսկի ( ծնվել է 1900 թ., մահացել 1981 թ.), սովետական կենսաբան։ Ավարտել է Մոսկվայի համալսարանը (1925)։ 1925-1945 թթ. աշխատել է Գերմանիայում, վերադառնալուց հետո՝ ՍՍՀՄ ԳԱ Ուրալյան մասնաճյուղի կենսաբանության (1955—63) և ՍՍՀՄ ԲԳԱ բժշկության ռադիոլոգիայի (Օբնինսկ, 1964-1969) ինստները։ Հիմնական աշխատանքները վերաբերում են ռադիացիոն գենետիկայի, մոլեկուլային կենսաբանության, ռադիոկենսաբանության, բիոգեոցենոլոգիայի, էվոլյուցիոն տեսության հարցերին։ Ճառագայթման գենետիկական ազդեցության վերաբերյալ աշխատանքները հիմք են ծառայել ժամանակակից ռադիոկենսաբանության հիմնական պատկերացումների՝ «դիպչման սկզբունքի» և «թիրախի» տեսության ձևակերպման համար։ Ստեղծել է (Մ․ Դելբրյուկի հետ համատեղ) գենի կառուցվածքի առաշին կենսաֆիզիկական մոդելը։ Ձևակերպել և զարգացրել է միկրոէվոլյուցիայի մասին ուսմունքը։ ԱՄՆ-ի գիտությունների և արվեստների (1973), «Լեոպոլդինա» (ԳԴՀ, 1969) ակադեմիաների անդամ։ Պարգևատրվել է Դարվինի (ԳԴՀ, 1959) և Մենդելի մեդալներով (ՉՍՍՀ, 1965, ԳԴՀ, 1970), արժանացել Կիմբերյան մրցանակի և Ոսկե մեդալի (ԱՄՆ, 1966)։

Ծանոթագրություններ 

Կենսաբանական գիտությունների դոկտորներ
Առաջին համաշխարհային պատերազմի մասնակիցներ
Խորհրդային կենսաբաններ
Խորհրդային գիտնականներ
Ռուսաստանի քաղաքացիական պատերազմի մասնակիցներ
20-րդ դարի կենսաբաններ